बिजली बचाने लिए किया जाएगा सर्वे लगाए जाएंगे अक्षय ऊर्जा संयंत्र
कैथल | एडीसीजितेंद्र कुमार ने बताया कि हरियाणा अक्षय ऊर्जा विभाग द्वारा सरकारी, अर्ध सरकारी, निजी औद्योगिक वाणिज्यिक संस्थानों के भवनों के एनर्जी ऑडिट करने के लिए योजना चलाई जा रही है। इसके तहत अधिक मात्रा में ऊर्जा की खपत होने वाले भवनों एवं स्थानों का पता लगाया जाएगा। इस योजना के तहत भवनों का एनर्जी ऑडिट करवाने पर सरकार द्वारा 50 प्रतिशत अनुदान दिया जाएगा। इन भवनों में इस्तेमाल की जा रही बिजली की खपत करने वाले संयंत्रों, बिजली उपकरणों का सर्वेक्षण करने उपरांत एनर्जी बचाने वाले उपकरणों में बदला जाएगा ताकि बिजली की खपत एवं बिजली के बिल के खर्चे का कम किया जा सके। इनमें भवन के अंदर बिजली वितरण, प्रकाश प्रणाली, हीटिंग एवं वेंटिलेशन, वातानुकूलन प्रणाली, डीजल जनरेटर सैट, पानी का पंप, ब्यौरा, हीटर एवं मोटर्स का सर्वेक्षण शामिल होगा।
hin_Deva hin_Deva